CELEX: 31997D0264
Language: ro
Date: 1997-04-16 00:00:00
Title: Decizia Comisiei din 16 aprilie 1997 privind recunoașterea procedurilor de certificare în conformitate cu articolul 12 din Regulamentul (CEE) nr. 1836/93 al Consiliului din 29 iunie 1993 care permite participarea voluntară a societăților comerciale din sectorul industrial la un sistem comunitar de management și audit ecologicText cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               3
            
         31997D0264
   
               L 104/35
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 16 aprilie 1997
   privind recunoașterea procedurilor de certificare în conformitate cu articolul 12 din Regulamentul (CEE) nr. 1836/93 al Consiliului din 29 iunie 1993 care permite participarea voluntară a societăților comerciale din sectorul industrial la un sistem comunitar de management și audit ecologic
   (Text cu relevanță pentru SEE)
   (97/264/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 1836/93 al Consiliului din 29 iunie 1993 care permite participarea voluntară a societăților comerciale din sectorul industrial la un sistem comunitar de management și audit ecologic (1), în special articolul 12,
   întrucât articolul 12 din Regulamentul (CEE) nr. 1836/93 stabilește că acele societăți comerciale care pun în aplicare standardele naționale, europene sau internaționale pentru sistemele de management ecologic și de audit și care sunt certificate, în conformitate cu procedurile de certificare adecvate, ca fiind în conformitate cu standardele respective, se consideră că îndeplinesc cerințele corespunzătoare din Regulamentul (CEE) nr. 1836/93, cu condiția ca, în special, standardele și procedurile să fie recunoscute de către comisia care funcționează în conformitate cu procedurile prevăzute în articolul 19 din regulamentul respectiv;
   întrucât articolul 12 din Regulamentul (CEE) nr. 1836/93 al Consiliului prevede că referințele pentru standardele și criteriile recunoscute se publică în Jurnalul Oficial al Comunităților Europene;
   întrucât Comisiei i s-a cerut să recunoască faptul că acreditarea conform criteriilor prevăzute în oricare dintre următoarele abordări ale acreditării de către organele de certificare din domeniul sistemelor de management ecologic garantează aplicarea procedurilor de certificare corespunzătoare de către organele de certificare, acționând în domeniul acreditării lor și care au fost acreditate conform următoarelor cerințe și orientări:
   
               1.
            
            
               abordarea pe baza următoarei legislații austriece: Legea federală 622 din 1995 – Actul privind verificatorii de mediu și lista de situri, Ordonanța 549 din 1996 – Ordonanța privind evaluarea competenței, Ghidul EAC 5 din iunie 1996;
            
         
               2.
            
            
               orientări pentru acreditarea organelor de certificare pentru sistemele de management ecologic (SME) și procedurile de certificare pentru SME – emise în septembrie 1996 de către ministerele federale germane de mediu, de conservare a naturii și de securitate nucleară, precum și de economie și aprobate de către Comitetul de verificare a mediului în temeiul articolului 21 din Actul German EMAS (Umweltauditgesetz);
            
         
               3.
            
            
               orientări pentru acreditarea europeană a certificării (EAC) pentru acreditarea de către organele de certificare a sistemelor de management ecologic – Ghidul EAC 5 din iunie 1996;
            
         întrucât criteriile stabilite prin cele trei abordări menționate mai sus, privind acreditarea de către organele de certificare, garantează că auditul intern se ocupă de performanța privind mediul și corespund scopurilor Regulamentului (CEE) nr. 1836/93;
   întrucât măsurile prevăzute în prezenta decizie sunt în conformitate cu avizul comitetului constituit în temeiul articolului 19 din Regulamentul (CEE) nr. 1836/93,
   ADOPTĂ PREZENTA DECIZIE:
   Articolul 1
   În sensul articolului 12 din Regulamentul (CEE) nr. 1836/93, Comisia recunoaște că acreditarea conform criteriilor prevăzute în oricare dintre următoarele abordări ale acreditării de către organele de certificare garantează aplicarea procedurilor de certificare corespunzătoare de către organele de certificare, acționând în domeniul acreditării lor și care au fost acreditate conform următoarelor cerințe și orientări:
   
               1.
            
            
               abordarea pe baza următoarei legislații austriece: Legea federală 622 din 1995 – Actul privind verificatorii de mediu și lista de situri, Ordonanța 549 din 1996 – Ordonanța privind evaluarea competenței, Ghidul EAC 5 din iunie 1996;
            
         
               2.
            
            
               orientări pentru acreditarea organelor de certificare pentru sistemele de management ecologic (SME) și procedurile de certificare pentru SME – emise în septembrie 1996 de către ministerele federale germane de mediu, de conservare a naturii și de securitate nucleară, precum și de economie și aprobate de către Comitetul de verificare a mediului în temeiul articolului 21 din Actul German EMAS (Umweltauditgesetz);
            
         
               3.
            
            
               orientări pentru acreditarea europeană a certificării (EAC) pentru acreditarea de către organele de certificare a sistemelor de management ecologic – Ghidul EAC 5 din iunie 1996.
            
         Articolul 2
   Prezenta decizie se adresează statelor membre.
   
      Adoptată la Bruxelles, 16 aprilie 1997.
      
         
            Pentru Comisie
         
         Ritt BJERREGAARD
         
         
            Membru al Comisiei
         
      
   
   
      (1)  JO L 168, 10.7.1993, p. 1.